

**ประกาศเทศบาลตำบลพอกน้อย**

**เรื่อง บัญชีราคาประเมินทุนทรัพย์ของที่ดินและสิ่งปลูกสร้างในเขตเทศบาลตำบลพอกน้อย**

**ประจำปีภาษี พ.ศ. 2563**

...............................................................

ตามที่ เทศบาลตำบลพอกน้อยได้ประกาศบัญชีรายการที่ดินและสิ่งปลูกสร้าง ลงวันที่ 28 พฤศจิกายน พ.ศ. 2562 เรื่อง บัญชีรายการที่ดินและสิ่งปลูกสร้าง ประจำปีภาษี พ.ศ. 2563 โดยมีรายละเอียดในรายการที่ดินและสิ่งปลูกสร้างได้แก่ ประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็น พร้อมทั้งได้ดำเนินการจัดส่งบัญชีรายการที่ดินและสิ่งปลูกสร้างให้กับเจ้าของที่ดินและสิ่งปลูกสร้างทราบเป็นรายบุคคลแล้ว นั้น

อาศัยอำนาจตามมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับกฎกระทรวงว่าด้วยการกำหนดหลักเกณฑ์และวิธีการประกาศราคาประเมินทุนทรัพย์ อัตราภาษีและรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. 2562 กฎกระทรวงว่าด้วยเรื่องหลักเกณฑ์ วิธีการ และเงื่อนไข ในการคำนวณมูลค่าที่ดินและสิ่งปลูกสร้างที่ไม่มีราคาประเมินทุนทรัพย์ พ.ศ. 2562 และหนังสือกระทรวงมหาดไทย ด่วนที่สุด ที่ มท0808.3/ว7475 ลงวันที่ 11 ธันวาคม พ.ศ. 2562 เรื่อง การขยายกำหนดการตามพระราชบัญญัติภาษีที่ดินและสิ่งปลูกสร้าง พ.ศ. 2562 เทศบาลตำบลพอกน้อย จึงขอประกาศบัญชีราคาประเมินทุนทรัพย์ของที่ดินและสิ่งปลูกสร้าง ในเขตเทศบาลตำบลพอกน้อย ประจำปีภาษี พ.ศ. 2563 ให้ผู้เสียภาษีซึ่งเจ้าของที่ดินและสิ่งปลูกสร้างที่มีทรัพย์สินตั้งอยู่ในเขตเทศบาลตำบลพอกน้อยทราบ หากผู้เสียภาษีมีข้อสงสัยประการใด โปรดติดต่อสอบถามงานพัฒนาและจัดเก็บรายได้ กองคลัง เทศบาลตำบลพอกน้อย หรือโทรศัพท์สอบถามที่หมายเลข 0-4270-7563 หรือ 08-1739-5362

จึงประกาศมาให้ทราบโดยทั่วกัน

ประกาศ ณ วันที่ 5 มกราคม พ.ศ. 2563



(นายประจักษ์ ทองวงษา)

นายกเทศมนตรีตำบลพอกน้อย



**ประกาศเทศบาลตำบลพอกน้อย**

**เรื่อง ราคาประเมินทุนทรัพย์ของที่ดินและสิ่งปลูกสร้าง(ภ.ด.ส.1)**

...............................................................

อาศัยอำนาจตามมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับระเบียบกระทรวงมหาดไทย ว่าด้วยการดำเนินการตามพระราชบัญญัติภาษีที่ดินและสิ่งปลูกสร้าง พ.ศ. 2562 ให้องค์กรปกครองส่วนท้องถิ่นประกาศราคาประเมินทุนทรัพย์ของที่ดินและสิ่งปลูกสร้าง อัตราภาษีที่จัดเก็บ และรายละเอียดอื่นที่จำเป็นในการจัดเก็บภาษีในแต่ละปี ณ สำนักงานหรือที่ทำการขององค์กรปกครองส่วนท้องถิ่นก่อนวันที่ 1 กุมภาพันธ์ของปีนั้น ทั้งนี้ ตามหลักเกณฑ์และวิธีการที่กำหนดในกฎกระทรวง นั้น

กองคลัง เทศบาลตำบลพอกน้อย จึงได้ดำเนินการจัดทำประกาศราคาประเมินทุนทรัพย์ของที่ดินและสิ่งปลูกสร้าง ในเขตเทศบาลตำบลพอกน้อย ประจำปี 2564 ให้ผู้เสียภาษีชำระภาษีตามแบบแจ้งประเมินภายในเดือนเมษายน 2564 ณ งานพัฒนาและจัดเก็บรายได้ กองคลัง เทศบาลตำบลพอกน้อย

ทั้งนี้ หากท่านได้รับแจ้งการประเมินภาษีที่ดินและสิ่งปลูกสร้างแล้ว เห็นว่าการประเมินไม่ถูกต้องมีสิทธิ์ยื่นคำร้องคัดค้านต่อผู้บริหารท้องถิ่นเพื่อพิจารณาเห็นชอบกับคำร้องคัดค้านนี้ ให้มีสิทธิ์อุทธรณ์ต่อคณะกรรมการพิจารณาอุทธรณ์การประเมินภาษี โดยยื่นอุทธรณ์ต่อผู้บริหารท้องถิ่นภายในสามสิบวันนับแต่วันที่ได้รับแจ้งคำวินิจฉัยอุทธรณ์ ทั้งนี้ ตามมาตรา 73 และมาตรา 83 แห่งพระราชบัญญัติภาษีที่ดินและสิ่งปลูกสร้าง พ.ศ.2562 โดยมีรายละเอียดตามบัญชีราคาประเมินทุนทรัพย์ (ภ.ด.ส.1) ที่แนบมาพร้อมนี้

อนึ่ง เจ้าของที่ดินและสิ่งปลูกสร้างในเขตเทศบาลตำบลพอกน้อย สามารถติดตามตรวจสอบข้อมูลในประกาศบัญชีราคาประเมินทุนทรัพย์ของที่ดินและสิ่งปลูกสร้าง หากมีข้อสงสัย สอบถามได้ที่ งานพัฒนาและจัดเก็บรายได้ กองคลัง เทศบาลตำบลพอกน้อย โทรศัพท์สอบถามที่หมายเลข 0-4270-7563 หรือ 08-1739-5362 ในวันเวลาราชการ

จึงประกาศมาให้ทราบโดยทั่วกัน

ประกาศ ณ วันที่ 5 มกราคม พ.ศ. 2563



(นายประจักษ์ ทองวงษา)

นายกเทศมนตรีตำบลพอกน้อย



**ประกาศเทศบาลตำบลพอกน้อย**

**เรื่อง บัญชีราคาประเมินทุนทรัพย์ของที่ดินและสิ่งปลูกสร้างในเขตเทศบาลตำบลพอกน้อย**

**ประจำปีภาษี พ.ศ. 2564**

...............................................................

ตามที่ เทศบาลตำบลพอกน้อยได้ประกาศบัญชีรายการที่ดินและสิ่งปลูกสร้าง ลงวันที่ 30 พฤศจิกายน พ.ศ. 2563 เรื่อง บัญชีรายการที่ดินและสิ่งปลูกสร้าง ประจำปีภาษี พ.ศ. 2564 โดยมีรายละเอียดในรายการที่ดินและสิ่งปลูกสร้างได้แก่ ประเภท จำนวน ขนาดของที่ดินและสิ่งปลูกสร้าง การใช้ประโยชน์ในที่ดินและสิ่งปลูกสร้าง และรายละเอียดอื่นที่จำเป็น พร้อมทั้งได้ดำเนินการจัดส่งบัญชีรายการที่ดินและสิ่งปลูกสร้างให้กับเจ้าของที่ดินและสิ่งปลูกสร้างทราบเป็นรายบุคคลแล้ว นั้น

อาศัยอำนาจตามมาตรา 39 แห่งพระราชบัญญัติภาษีที่ดินและสิ่งปลูกสร้าง พ.ศ. 2562 ประกอบกับกฎกระทรวงว่าด้วยการกำหนดหลักเกณฑ์และวิธีการประกาศราคาประเมินทุนทรัพย์ อัตราภาษีและรายละเอียดอื่นในการจัดเก็บภาษีที่ดินและสิ่งปลูกสร้าง พ.ศ. 2562 กฎกระทรวงว่าด้วยเรื่องหลักเกณฑ์ วิธีการ และเงื่อนไข ในการคำนวณมูลค่าที่ดินและสิ่งปลูกสร้างที่ไม่มีราคาประเมินทุนทรัพย์ พ.ศ. 2562 เทศบาลตำบลพอกน้อย จึงขอประกาศบัญชีราคาประเมินทุนทรัพย์ของที่ดินและสิ่งปลูกสร้าง ในเขตเทศบาลตำบลพอกน้อย ประจำปีภาษี พ.ศ. 2564 ให้ผู้เสียภาษีซึ่งเจ้าของที่ดินและสิ่งปลูกสร้างที่มีทรัพย์สินตั้งอยู่ในเขตเทศบาลตำบลพอกน้อยทราบ หากผู้เสียภาษีมีข้อสงสัยประการใด โปรดติดต่อสอบถามงานพัฒนาและจัดเก็บรายได้ กองคลัง เทศบาลตำบลพอกน้อย หรือโทรศัพท์สอบถามที่หมายเลข 0-4270-7563 หรือ 08-1739-5362

จึงประกาศมาให้ทราบโดยทั่วกัน

ประกาศ ณ วันที่ 5 มกราคม พ.ศ. 2563



(นายประจักษ์ ทองวงษา)

นายกเทศมนตรีตำบลพอกน้อย



**ประกาศเทศบาลตำบลพอกน้อย**

**เรื่อง ประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์**

**โรงเรือนสิ่งปลูกสร้าง จากเว็บไซต์ธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง**

**ประจำปีภาษี พ.ศ. 2563**

...............................................................

อาศัยอำนาจตามความในมาตรา 35 และ มาตรา 36 แห่งพระราชบัญญัติภาษีที่ดินและสิ่งปลูกสร้าง พุทธศักราช 2562 กำหนดให้กรมธนารักษ์หรือสำนักงานธนารักษ์พื้นที่ แล้วแต่กรณีส่งบัญชีกำหนดราคาประเมินทุนทรัพย์ที่ดิน สิ่งปลูกสร้าง หรือสิ่งปลูกสร้างที่เป็นห้องชุดตามมาตรา 35 ให้แก่องค์กรปกครองส่วนท้องถิ่นซึ่งที่ดิน สิ่งปลูกสร้าง หรือสิ่งปลูกสร้างที่เป็นห้องชุดนั้น ตั้งอยู่ในเขตองค์การปกครองส่วนท้องถิ่น ภายในสามสิบวันนับแต่วันที่อนุกรรมการประจำจังหวัดประกาศใช้ราคาประเมินทุนทรัพย์ และหนังสือตามหนังสือกรมส่งเสริมการปกครองท้องถิ่น ด่วนที่สุด ที่ มท 0808.3/ว 474 ลงวันที่ 19 พฤศจิกายน 2562 แจ้งรายชื่อและรหัสผ่านการใช้งานเพื่อดาวน์โหลดข้อมูลบัญชีราคาประเมินทรัพย์สิน นั้น

เทศบาลตำบลพอกน้อย ได้ดำเนินการดาวน์โหลดเรียบร้อยแล้ว จึงขอประกาศบัญชีกำหนดราคาประเมินทุนทรัพย์ที่ดินและบัญชีกำหนดราคาประเมินทุนทรัพย์โรงเรือนสิ่งปลูกสร้างจากเว็บไซต์กรมธนารักษ์ เพื่อใช้สำหรับคำนวณภาษีที่ดินและสิ่งปลูกสร้าง ประจำปี พ.ศ.2563

จึงประกาศมาให้ทราบโดยทั่วกัน

ประกาศ ณ วันที่ 12 มิถุนายน พ.ศ. 2562



(นายประจักษ์ ทองวงษา)

นายกเทศมนตรีตำบลพอกน้อย